KBANK พักชำระเงินต้น-ปล่อยสินเชื่อ 2 พันลบ. เพิ่มสภาพคล่องผู้เลี้ยงหมู ลดผลกระทบโรค ASF
KBANK ออกมาตรการชำระเงินต้นนานสูงสุด 6 เดือน-ปล่อยสินเชื่อ 2 พันลบ. หวังช่วยเพิ่มสภาพคล่องให้ผู้ประกอบธุรกิจเลี้ยงหมู ที่ได้รับผลกระทบจากโรคระบาด ASF
KBANK ออกมาตรการพักชำระเงินต้น-ปล่อยสินเชื่อ 2 พันลบ. หวังช่วยเพิ่มสภาพคล่องให้ผู้ประกอบธุรกิจเลี้ยงหมู ที่ได้รับผลกระทบจากโรคระบาด ASF
25 ม.ค. 2565

นายกฤษณ์ จิตต์แจ้ง กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า จากปัญหาการระบาดของโรคอหิวาต์แอฟริกันในสุกร (ASF) ที่ระบาดอยู่ในขณะนี้ ทำให้เจ้าของฟาร์มและผู้ค้าหมูทั้งระบบได้รับความเดือดร้อน และยังส่งผลให้เนื้อหมูขาดแคลนจนมีการปรับราคาขายปลีกสูงสุดในรอบ 10 ปี ธนาคารฯ ได้เร่งติดตามสอบถามผลกระทบที่ลูกค้าได้รับ โดยเฉพาะลูกค้าที่อยู่ในจังหวัดที่มีการทำฟาร์มหมูจำนวนมาก เช่น นครปฐม ราชบุรี กาญจนบุรี สุพรรณบุรี สิงห์บุรี อยุธยา และอ่างทอง เป็นต้น เพื่อหาแนวทางช่วยเหลือและบรรเทาความเดือดร้อนให้ลูกค้า โดยส่งมาตรการช่วยเหลือเร่งด่วน เพื่อช่วยลูกค้าของธนาคารทั้งเจ้าของธุรกิจฟาร์มหมู เขียงหมู และโรงเชือด ดังนี้
สำหรับวิกฤตหมูแพงในครั้งนี้ ธนาคารได้เตรียมวงเงินกว่า 2,000 ล้านบาท เพื่อช่วยเพิ่มสภาพคล่องให้กับลูกค้า
“ธนาคารกสิกรไทย มุ่งหวังที่จะช่วยบรรเทาความเดือดร้อนที่ลูกค้าได้รับ และพร้อมที่จะเดินเคียงข้างสู้กับทุกวิกฤตที่เกิดขึ้น เพื่อให้ลูกค้าของธนาคารสามารถประคับประคองธุรกิจต่อไปได้” นายกฤษณ์ กล่าว